SET ปิดบวก 9 จุด รับแรงซื้อกลุ่มค้าปลีก-โรงไฟฟ้า หลังคลายกังวล “กนง.” หั่นจีดีพีต่ำคาด
SET ปิดบวก 9 จุด รับแรงซื้อกลุ่มค้าปลีก-โรงไฟฟ้า หลังคลายกังวล “กนง.” หั่นจีดีพีต่ำคาด แนวโน้มวันพรุ่งนี้มีโอกาสขึ้นไปต่อแต่อาจแกว่งออกด้านข้าง ให้แนวรับ 1,695 จุด และ แนวต้าน 1,705 จุด 
SET ปิดบวก 9 จุด รับแรงซื้อกลุ่มค้าปลีก-โรงไฟฟ้า หลังคลายกังวล “กนง.” หั่นจีดีพีต่ำคาด แนวโน้มวันพรุ่งนี้มีโอกาสขึ้นไปต่อแต่อาจแกว่งออกด้านข้าง ให้แนวรับ 1,695 จุด และ แนวต้าน 1,705 จุด 
30 มี.ค. 2565

โดยนักวิเคราะห์ กล่าวว่า ตลาดหุ้นไทยวันนี้ปรับตัวขึ้น แต่ยังไม่สามารถยืนเหนือระดับ 1,700 จุดได้ โดยกลุ่มที่ปรับตัวขึ้นได้ดีกว่าภาพรวมตลาด ได้แก่ กลุ่มค่าปลีก อย่าง CRC กลุ่มโรงไฟฟ้า และ กลุ่มแบงก์ หลังจากราคาพักตัวในช่วงสงครามรัสเซีย-ยูเครนมีความตึงเครียดมาก และเมื่อสถานการณ์คลี่คลายก็กลับมา  Outperform ได้
นอกจากนี้ที่ประชุมคณะกรรมการนโยบายการเงิน (กนง.) วันนี้ปรับลดประมาณการเศรษฐกิจไทยในปี 65 ลงจากเดิม 3.4% เป็น 3.2% ถือว่าไม่ได้มากกว่าที่คาดไว้ และการบริโภคภายในประเทศยังฟื้นตัวได้ดี หนุนตลาดฯให้ปรับตัวขึ้นไปได้ต่อ
แนวโน้มในวันพรุ่งนี้ นายณัฐวุฒิ คาดว่า ตลาดฯยังมีโอกาสขยับขึ้นไปได้ต่อเนื่อง แต่อาจมีลักษณะแกว่งตัวออกด้านข้างหลังปรับขึ้นมาหลายวันแล้ว โดยให้แนวรับ 1,695 จุด และแนวต้าน 1,705 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,341.25 ล้านบาท ปิดที่ 160.00 บาท เพิ่มขึ้น 1.50 บาท
PTTEP มูลค่าการซื้อขาย 3,266.48 ล้านบาท ปิดที่ 148.00 บาท ลดลง 2.50 บาท
GULF มูลค่าการซื้อขาย 3,235.61 ล้านบาท ปิดที่ 51.25 บาท เพิ่มขึ้น 1.25 บาท
AOT มูลค่าการซื้อขาย 2,829.77 ล้านบาท ปิดที่ 66.00 บาท ราคาไม่เปลี่ยนแปลง
CPN มูลค่าการซื้อขาย 2,565.03 ล้านบาท ปิดที่ 60.00 บาท เพิ่มขึ้น 3.00 บาท